CELEX: 62017TN0135
Language: el
Date: 2017-02-28 00:00:00
Title: Υπόθεση T-135/17: Προσφυγή της 28ης Φεβρουαρίου 2017 — Scor κατά Επιτροπής

8.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 144/50
            
         Προσφυγή της 28ης Φεβρουαρίου 2017 — Scor κατά Επιτροπής
   (Υπόθεση T-135/17)
   (2017/C 144/69)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Scor SE (Παρίσι, Γαλλία) (εκπρόσωποι: N. Baverez, N. Autet, M. Béas και G. Marson, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει το σημείο «(i) απεριόριστη εγγύηση χορηγηθείσα στην Caisse Centrale de Réassurance (CCR) για την δραστηριότητά της με αντικείμενο την αντασφάλιση κινδύνων φυσικών καταστροφών στη Γαλλία» της αποφάσεως Κρατική Ενίσχυση SA.37649 (2013/CP)· SA.45860 (2016/PN)· SA.45860 (2016/N) — Γαλλία της 26ης Σεπτεμβρίου 2016, C(2016) 5995 τελικό·
            
         
               —
            
            
               να καταδικάσει την Επιτροπή στο σύνολο των δικαστικών εξόδων, σύμφωνα με το άρθρο 134 του Κανονισμού Διαδικασίας του Γενικού Δικαστηρίου.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τέσσερις λόγους.
   
               1.
            
            
               Ο πρώτος λόγος αντλείται από το ότι η ως άνω προσβαλλόμενη απόφαση στηρίζεται σε εσφαλμένη νομική βάση προκειμένου να εκτιμηθεί η συμβατότητα της εγγυήσεως που χορηγήθηκε στην Caisse Centrale de Réassurance.
            
         
               2.
            
            
               Ο δεύτερος λόγος αντλείται από πολλαπλή έλλειψη αιτιολογίας της προσβαλλόμενης αποφάσεως.
            
         
               3.
            
            
               Ο τρίτος λόγος αντλείται από παράβαση του άρθρου 107, παράγραφος 3, στοιχείο γ', ΣΛΕΕ. Ο λόγος αυτός διαιρείται σε δύο σκέλη:
               
                           —
                        
                        
                           το πρώτο σκέλος αντλείται από πλάνη περί το δίκαιο σχετική με την εφαρμογή του ελέγχου της αναλογικότητας·
                        
                     
                           —
                        
                        
                           το δεύτερο σκέλος αντλείται από τον δυσανάλογο χαρακτήρα της εγγυήσεως.
                        
                     
         
               4.
            
            
               Ο τέταρτος λόγος αντλείται από προσβολή διαδικαστικών δικαιωμάτων της προσφεύγουσας.